stanford-oval/wikipedia huggingface dataset:
אליק רון
שירותו במשטרה

בשנים 1987–1992 היה מפקד הימ"מ, יחידת העילית של משטרת ישראל ומשמר הגבול ללוחמה בטרור, בין היתר בהשתלטות על אוטובוס האמהות שנחטף על ידי מחבלים ב-1988. לאחר מכן שימש מפקד מג"ב ירושלים, פיקד על מרחב גליל במחוז הצפון. ב-1994 קודם לדרגת ניצב ומונה למפקדו הראשון של מחוז ש"י.
ב-1997 מונה למפקד המחוז הצפוני וכיהן בתפקיד במהלך אירועי אוקטובר 2000. בדו"ח ועדת אור לחקירת האירועים נכללו המלצות אישיות נגדו. בסבב המינויים שהתקיים זמן קצר לאחר האירועים עצמם הוחלט על העברתו מתפקידו והוא יצא ללימודים באוניברסיטת חיפה. בתקופתו בתפקיד הוקמה במחוז יחידת ארז ללחימה בפשיעה הכפרית.
שירותו במשטרה > אירועי אוקטובר 2000

ניצב אלכסנדר (אליק) רון היה מפקד המחוז הצפוני של המשטרה בעת אירועי אוקטובר 2000. הוא הואשם על ידי ועדת אור בסעיפים הבאים:
לאחר פרישתו מהמשטרה

רון נמנה עם ראשי יוזמת ז'נבה. בשנת 2006 התמודד על ראשות מועצה אזורית עמק יזרעאל אך לא נבחר לתפקיד.
בשנת 2007, בעקבות פרשת שי דרומי, יזם הקמתה של יחידת מתנדבים במשמר הגבול למאבק בפשיעה הכפרית.
רון בעל תואר ראשון במנהל עסקים משלוחת אוניברסיטת לטביה בארץ. חקירה בנוגע לקבלת התואר במרמה לא העלתה ראיות נגדו.
משמש כנשיא חברת קי בי סק העוסקת בניהול אבטחה וביטחון, בין היתר בתחום הקנאביס רפואי בארץ ובעולם. בשנת 2014 הוא יצא נגד המאבק של המשטרה בקנאביס וצוטט כאומר שאין סיבה שהקנאביס לא יהיה זמין כמו אקמול.
הערות שוליים

↑  חנה קים, "סבלנותו של הבולדוזר", הארץ, ‏ 15.09.2000.
↑  ליאור אסטליין, "היינו 42 איש. הרגתם 41", באתר ישראל היום, 20 בספטמבר 2013.
↑  אליק רון, עמדת מוצא, במחנה, יולי 2011.
↑  שרון רופא-אופיר, חשיפה: המוסד צילם, מבצע אנטבה יצא לדרך, באתר ynet, 1 ביולי 2006
↑  שני פומס ומיכל חיוט, ‏יציאת מצרים המודרנית: 30 למבצע משה, באתר חיל האוויר הישראלי, 12 בינואר 2015.
↑  גל פרל פינקל ואבירם רינג, מבצע חוק וסדר 30 שנה אחרי, מערכות 477, אפריל 2018, עמוד 57.
↑  אביחי בקר, פצצת טסטוסטרון, הארץ, ‏ 13.08.1999, כפי שהועלה באתר פרש.
↑  אבי אשכנזי, פרשנות בטחונית: "מי מחכה 32 שעות?", באתר nrg‏, 22 במרץ 2012.
↑  אור הלר, "לנהל את הסכסוך", בלייזר, ‏ גיליון אפריל 2015, עמוד 64.
↑  יוזמה: יחידת מתנדבים למאבק בפשיעה הכפרית באתר המועצה הלאומית להתנדבות, 26/2/2007.
↑  צבי הראל, 30 חודשי מאסר למפעיל אוניברסיטת לטביה; שיחד עובדי ציבור על ידי פטור או הנחות בשכר הלימוד, באתר TheMarker‏, 7 ביולי 2005
↑  אליק רון: "רדיפת צרכני הקנאביס הזויה וחסרת הגיון", 12 בפברואר 2014, מגזין קנאביס
איי. ג'יי. גריפין

| --- | --- |
אין תמונה חופשית
 לידה:  25 באוגוסט 2003 (בן 21) דאלאס, ארצות הברית 
 שם מלא:  אדריאן דארנל גריפין ג'וניור
 עמדה:  סמול פורוורד 
 גובה:  1.98 מטרים
 מכללה:  אוניברסיטת דיוק (2021–2022)
 דראפט:  בחירה מספר 16, 2022 אטלנטה הוקס
 קבוצות כשחקן
 2022–2024 2024:  אטלנטה הוקס ← קולג' פארק סקייהוקס
 
אדריאן דארנל "איי. ג'יי." גריפין ג'וניור (באנגלית: Adrian Darnell "AJ" Griffin Jr.; נולד ב-25 באוגוסט 2003) הוא כדורסלן עבר אמריקאי ששיחק בעמדת הסמול פורוורד.
קריירה

גריפין נולד בדאלאס, טקסס. אביו אדריאן הוא כדורסלן עבר ב-NBA ששימש כמאמן מילווקי באקס, ואחיו אלן גם הוא כדורסלן. ב-2021, שנתו האחרונה בתיכון, הוא נבחר למשחק מקדונלד'ס אול אמריקן.
גריפין בחר לשחק כדורסל מכללות באוניברסיטת דיוק, לאחר שקיבל הצעות גם מאוניברסיטת קנטקי ואוניברסיטת וילאנובה. ב-19 בנובמבר 2021 קלע 18 נקודות בניצחון 88–55 על לאפייט. בתום העונה הכריז על מועמדותו לדראפט ה-NBA ‏2022.
בדראפט נבחר גריפין בבחירה ה-16 על ידי אטלנטה הוקס, והצטרף לסגל הקבוצה לטורניר ליגת הקיץ של ה-NBA. ב-3 ביולי 2022 חתם בקבוצה על חוזה רוקי. ב-19 בנובמבר 2022 קלע 17 נקודות (כולל סל ניצחון), והוסיף חמישה ריבאונדים, אסיסט, חטיפה וחסימה בניצחון 124–122 בהארכה על טורונטו ראפטורס, בה שימש אביו כעוזר מאמן. ב-11 בדצמבר קלע סל ניצחון נוסף, בניצחון קבוצתו 123–122 על שיקגו בולס.
ב-27 ביוני 2024 הועבר גריפין ליוסטון רוקטס בתמורה לזכויות הדראפט על ניקולה ג'ורישיץ', בטרייד משולש שכלל גם את מיאמי היט. עם זאת, ב-28 בספטמבר הוא הודיע כי הוא "מוותר על הכדורסל על מנת להתקרב לישו".
קריירה > קריירת נבחרות

ב-2019 ייצג גריפין את ארצות הברית באליפות אמריקה עד גיל 16 שנערכה בברזיל. הוא העמיד ממוצעים של 13.5 נקודות, 4.3 ריבאונדים ו-3.3 חטיפות למשחק, ועזר לקבוצתו לזכות במדליית הזהב, תוך שהוא קולע 18 נקודות נגד קנדה במשחק הגמר.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות | % מהשדה | % משלוש | % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2022/2023 | אטלנטה | 72 | 12 | 19.5 | 0.465 | 0.390 | 0.894 | 2.1 | 1.0 | 0.6 | 0.2 | 8.9 |
| 2023/2024 | אטלנטה | 20 | 0 | 8.5 | 0.290 | 0.256 | 1.000 | 0.9 | 0.3 | 0.1 | 0.1 | 2.4 |
| קריירה |  | 92 | 12 | 17.1 | 0.447 | 0.372 | 0.898 | 1.9 | 0.8 | 0.5 | 0.2 | 7.5 |
הערות שוליים

↑  Meet the Griffins: How family helped shape Alan, Syracuse basketball’s exciting newcomer, אוניברסיטת סירקיוז, ‏13 בנובמבר 2020
↑  Duke Signees Paolo Banchero, A.J. Griffin Named McDonald's All-Americans, Sports Illustrated
↑  2021 Chosen 25 wing A.J. Griffin commits to Duke, USA Today
↑  דיוק 88–55 לאפייט, באתר ESPN
↑  פרופיל, באתר NBA Draft Room
↑  Atlanta Hawks 2022 NBA2K23 Summer League Roster, NBA
↑  Atlanta Hawks Sign First-Round Pick AJ Griffin, NBA
↑  גריפין ניצח את אביו על הבאזר עם אלי אופ מהחצי, באתר ONE‏, 20 בנובמבר 2022
↑  הראשון מאז קוקוץ': ההישג האדיר של גריפין, באתר ערוץ הספורט, 12 בדצמבר 2022
↑  Atlanta Completes Three-Team Trade with Houston and Miami, אטלנטה הוקס, ‏27 ביוני 2024
↑  "בשביל ישו". כדורסלן ה-NBA שפרש בגיל 21, באתר ערוץ הספורט, 29 בספטמבר 2024
↑  פרופיל, באתר אליפות אמריקה בכדורסל עד גיל 16
↑  Gifted 15-year-old treasures Duke basketball offer, plans to visit, Ball Durham, ‏29 ביוני 2019
אייזיק אוזבנד

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  1914 
 פטירה:  29 במרץ 2012 (בגיל 98 בערך) 
 מקום קבורה:  הר המנוחות 
 תקופת הפעילות:  ? – 29 במרץ 2012 
 
הרב אייזיק אוזבנד (Ausband; תרע"ד, 1914 - ו' בניסן תשע"ב, 29 במרץ 2012) היה ראש ישיבת טלז בקליבלנד, אוהיו.
קורותיו

נולד בלבנורס (Labanoras) שבליטא, בנו של הרב המקומי אליהו אוזבנד (נספה בשואה). למד בישיבה שבעיר פוניבז' הסמוכה, אצל הרב אשר קלמן בארון והרב יוסף שלמה כהנמן. לאחר מספר שנים עבר ללמוד בישיבת טלז, אצל הרב אברהם יצחק בלוך, לימים חותנו. עם פרוץ מלחמת העולם השנייה נמלט עם קבוצת תלמידי הישיבה לרוסיה ומשם לסיביר, שם שהה במשך שנות המלחמה. לאחר המלחמה התמנה כרב רשמי בווילנה. בתקופת כהונתו בווילנה סייע בהצלת פליטים יהודים ששהו בקובנה, ובהם גם בני משפחת רבו הרב אברהם יצחק בלוך שנספה בשואה.
לאחר חצי שנה עזב את וילנה ונסע לצרפת, שם שהה עם קבוצת פליטי מלחמה יהודים. בעת שהותו בצרפת נשא את בתו של רבו הרב אברהם יצחק בלוך. לאחר נישואיו עבר לארצות הברית. עם בואו החל למסור שיעורים בישיבת טלז שהוקמה בקליבלנד על ידי דודיה של אשתו, הרב אליהו מאיר בלוך והרב חיים מרדכי קאטץ. בשנים הראשונות מסר את שיעוריו בישיבה הקטנה ולאחר מכן עבר לישיבה הגדולה. החל משנת תשל"ט מסר שיעורים כלליים בפני תלמידי הישיבה. כמו כן שימש מורה הוראה לאנשי הקהילה התורנית בקליבלנד. אשתו הקימה וניהלה את סמינר "יבנה" לבנות בקליבלנד.
בחייו לא פרסם ספרים. בני המשפחה ליקטו מחידושיו על התורה בספר "לקח דעת". כמה מתשובותיו פורסמו בכתבי עת תורניים, בהם מוריה בישראל ו"עם התורה" בארצות הברית.
נפטר בקליבלנד בו' בניסן תשע"ב, בגיל 97, והובא לקבורה בהר המנוחות בירושלים.
משפחתו

בניו:
הרב אברהם אוזבנד - ראש ישיבת "תלמידי ישיבת טלז" בריברדייל, ניו יורק. נפטר בשנת ה'תשפ"ד.
הרב אליהו אוזבנד.
הרב אליעזר אוזבנד - ר"מ בישיבת דגל התורה במונסי.
הרב חיים מרדכי אוזבנד - ראש ישיבת עטרת שלמה בשדה חמד.
חתניו:
הרב דוד גולדברג - מראשי ישיבת טלז-קליבלנד.
הרב אליהו בורשטין - ראש ישיבת "מתיבתא דלייקווד".
הרב משה ברסלר - ר"מ בישיבת "מקדש מלך".
הרב יצחק פינקל - ר"מ בישיבת נובומינסק בניו יורק.
הרב בנימין שפירא.
| --- | --- |
בקרת זהויות :  NLI: 987007305725005171  LCCN: no2008009517  VIAF: 58878561   WorldCat (עם VIAF): 58878561
אינטרנט בישראל

"לב" - מערכת כבלים אופטיים תת-ימיים המקשרים בין ישראל, קפריסין ואיטליה
האינטרנט בישראל הוא צירוף של מספר גופים, תשתיות ומנגנונים אשר יחד מאפשרים לצרכנים בישראל להתחבר לאתרי אינטרנט ישראלים (מקומיים) ובעזרת תשתית נוספת להתחבר אל שדרת האינטרנט העולמית.
ספקים

במשך שנים רבות אספקת שירותי האינטרנט בישראל התבצעה עם שתי חברות, שאחת מהן מספקת את שירותי הגישה לאינטרנט והשנייה מספקת את התשתית המחברת בין ספק זה והמשתמש. הפיצול בין התשתית לספק נקבע בשנות ה-90 כדי לעודד תחרות בבזק. משרד התקשורת הורה שהחל מאפריל 2022 משתמשים חדשים ירכשו שירות מספק יחיד שייתן למשתמש את שני השירותים. משתמשים ותיקים יוכלו להמשיך בקבלת השירות משני ספקים.
ספקים > ספקי תשתיות

ספקי תשתיות מספקים את הקשר בין מחשב הלקוח ובין השרת של ספק הגישה לאינטרנט.
בישראל קיימים חמישה ספקי תשתיות והם:
בזק - ספקית אינטרנט דרך קווי הטלפון בטכנולוגיות ADSL ,ISDN ו-Frame relay. נכון ל-2013, בזק החזיקה ב-63% משוק ספקי התשתית בישראל.
HOT - ספקית אינטרנט בכבלים.
Unlimited - ספקית אינטרנט בתשתית של סיבים אופטיים בבעלות של חברת סלקום (23.3%), הוט (23.3%), קרן תשתיות ישראל (23.3%) וחברת החשמל לישראל (30%). החלה לפעול בשנת 2014, בפריסה הדרגתית של הרשת ברחבי ישראל.
פרטנר - ספקית אינטרנט בתשתית של סיבים אופטיים. החלה לפעול בשנת 2017, בפריסה הדרגתית של הרשת ברחבי ישראל.
סלקום - ספקית אינטרנט בתשתית של סיבים אופטיים. החלה לפעול בשנת 2017, בפריסה הדרגתית של הרשת ברחבי ישראל.
בנוסף, קיימת תשתית אינטרנט סלולרית לכל אחת מספקיות התקשורת סלולרית בישראל המתבססות על תשתיות יבשתיות שונות - פלאפון תקשורת, פרטנר, סלקום, הוט מובייל וגולן טלקום.
ספקים > ספקי גישה לאינטרנט

באוגוסט 2015 היו בישראל 47 גופים בעלי רישיון ספק שירותי אינטרנט. על פי נתוני איגוד האינטרנט הישראלי לגבי מחלף ה-IIX לאפריל 2012, הספקים הגדולים (רוחב פס מעל 10Gb/s) לפי סדר כרונולוגי בחיבור לרשת:
מחב"א, ספק האינטרנט של האוניברסיטאות
אינטרנט בינת
נטוויז'ן
בזק בינלאומי
012 סמייל
099 פרימו תקשורת
פרטנר תקשורת
אינטרנט רימון
ספוט-נט
טריפל סי
פאסט
אקספון
הוטנט
מארס 019 טלקום
טלזר 019
גילת טלקום
חלק מספקיות התשתיות והגישה לאינטרנט החלו במכירה באמצעות תשתיות של החברות המתחרות במסגרת השוק הסיטונאי:
|  | בזק | פרטנר | אנלימיטד IBC |
| --- | --- | --- | --- |
| בזק | בעלים |  |  |
| פרטנר | שוק סיטונאי | בעלים | הסכם שימוש |
| סלקום | שוק סיטונאי |  | בעלים |
| הוט |  |  | בעלים |
ספקים > משרד התקשורת

משרד התקשורת הוא משרד ממשלתי אשר אחראי על כלל תחומי התקשורת בישראל, בכללם עיתונות, טלוויזיה, רדיו, אינטרנט, טלפון, ודואר.
בתחומי אחריותו של המשרד בנושאי האינטרנט: קביעת מדיניות התקשורת, פיתוח תשתית התקשורת, רישוי ופיקוח על ספקים של שירותי תקשורת, מדיניות בקרה וקביעת תעריפים לשירותי התקשורת השונים, ניהול משק התדרים, ניהול פרויקט ממשל זמין, ועוד.
ספקים > איגוד האינטרנט הישראלי

איגוד האינטרנט הוא גוף שהוקם בשנת 1994, כגוף בלתי תלוי, במטרה לקדם את האינטרנט והטמעתו בישראל כתשתית טכנולוגית, מחקרית, חינוכית, חברתית ועסקית. האיגוד מנוהל על ידי שבעה חברי הנהלה, הפועלים בהתנדבות. במסגרת זו, פועל האיגוד לפיתוח ולקידום שירותי תשתית חיוניים לקיומו של האינטרנט בישראל, לצמצום הפער הדיגיטלי בישראל ולייצוג ישראל במסגרות בינלאומיות בעלות חשיבות לקביעת עתיד האינטרנט.
האיגוד גם אחראי בישראל על רישום שמות המתחם (Domain) המסתיימות בסיומת הלאומית של ישראל (il.). והוא הבעלים של מחלף האינטרנט IIX, שדרכו רוב תעבורת האינטרנט המקומית מנותבת.
בנוסף, האיגוד מעורב בנושאים נוספים שקשורים לתחום, כגון נגישות באינטרנט לאנשים בעלי מוגבלויות, קידום השימוש בקוד הפתוח וגיבוש הסדרים למניעת פגיעה בקטינים ברשת.
סטטיסטיקות לגבי שימוש באינטרנט

בישראל, 67% מהאוכלוסייה שמעל גיל 20 משתמשת באינטרנט. השימושים הנפוצים הם חיפוש מידע (95%), ודואר אלקטרוני (85%). יותר מ-80% העידו על עצמם שהם שולטים במידה רבה בפעולות אלו.
בשנת 2011 ישראל הייתה במקום ה-13 בעולם בכמות הטלפונים הסלולריים עם אינטרנט מהיר (62.2 לכל 100 תושבים)
בסקר של בזק שנערך בשנת 2014 עלו הנתונים הבאים:
ישראלים מבלים 45% מזמנם הפנוי ברשת.
תושבי מרכז הארץ מבלים בממוצע 6.2 שעות ביום באינטרנט ואילו תושבי הפריפריה מבלים 4.3 שעות ביום.
76% מהישראלים מעדיפים לקרוא חדשות במכשירים ניידים על פני קריאת חדשות במחשב נייח.
75% ממשקי הבית בישראל הם בעלי רשת אלחוטית ביתית.
צריכת הנתונים הממוצעת למשק בית עלתה מ-1.6 גיגה בייט בינואר 2014 ל-2.1 גיגה בייט באוקטובר של אותה שנה.
80% מהישראלים שומעים מוזיקה ברשת, 75% רואים סרטים וסדרות אך רק 31% קוראים ספרים ומגזינים.
לפי נתוני משרד התקשורת לאמצע 2019 השימוש בפרוטוקול IPv6 עמד על כ-5%. המשרד פרסם כי ב-2020 הוא עומד לחייב את ספקיות התקשורת להטמיע את היכולת לפעול ב-IPv6 במערכותיהם, וכי תפורסם תוכנית למעבר מלא ל-IPv6 תוך 4 שנים.
סטטיסטיקות לגבי שימוש באינטרנט > מהירות

מדידות של קצב ההעלאה וההורדה של משתמשי האינטרנט בישראל לא מפורסמות על ידי משרדי הממשלה, אך גופים פרטיים מפרסמים מפעם לפעם תוצאות בדיקות מהירות אינטרנט עצמאיות. מיזם M-Lab של גוגל מצא שמהירות ההורדה הממוצעת בפס רחב בישראל בחודש מאי 2020 הייתה 26 מגה סיביות לשנייה. חברת בדיקת המהירות Ookla מפרסמת מדי חודש את מהירות ההורדה הממוצעת של משתמשי בדיקות המהירות שלה. בישראל בחודש מאי 2021 המהירות של משתמשי הבדיקה של Ookla הייתה 153 מגה סיביות לשנייה.
אתרי התוכן הגדולים בישראל

על פי מדד אלקסה, האתרים הישראליים הנצפים ביותר הם:
ynet - אתר חדשות בבעלות ידיעות אחרונות. נחשב לגדול בישראל במספר גולשיו ובהיקף תכניו. האתרים מכסים, באמצעות מערכת כתבים ועורכים עצמאית, את כל תחומי הכיסוי האופייניים לכלי התקשורת הארציים (כגון חדשות, כלכלה, ספורט ותרבות), ועשירים גם בתכנים נלווים (מאגרי מידע, מדריכים וכתבות) וכן בקהילות של פורומים
וואלה - פורטל ותיק וגדול המבוסס על אינדקס אתרים נרחב, וכולל גם שירותי אינטרנט מגוונים (כגון דואר מבוסס רשת), קהילות ותכנים במגוון נרחב (המתבססים בעיקר על מקורות משותפי תוכן)
פאנט - אתר חדשות ופורטל תכנים בשפה הערבית
יד2 - אתר מכירות מיד שנייה
Mako - אתר תוכן מבית קשת
zap - אתר להשוואת מחירים
אתר בנק הפועלים
Newsru.co.il - אתר חדשות בשפה הרוסית
אתר בנק לאומי
הארץ - אתר חדשות ומאמרים
על פי מדד אלקסה, האתרים הבינלאומיים הנצפים ביותר בישראל הם:
גוגל ישראל - מנוע החיפוש הנפוץ בעולם
יוטיוב - אתר סרטוני וידאו
Facebook - רשת חברתית
ויקיפדיה - אנציקלופדיה אינטרנטית
Bongacams - אתר מצלמות פורנו בשידור ישיר
AliExpress - אתר קניות מוצרים מסין
eBay - אתר מכירות פומביות וישירות באינטרנט, המוכרים הם אנשים פרטיים ועסקים קטנים.
VK - רשת חברתית בשפה הרוסית
LinkedIn - רשת חברתית בעלת אופי מקצועי
אמזון - חברת מסחר אלקטרוני אמריקנית, שמוכרת ספרים, דיסקים, סרטים ועוד
אליפות הגרנד של אימפקט

| אליפות הגרנד של אימפקט> פרטים |
| --- | --- |
ארגון מפעיל: Impact Wrestling
תאריך יצירה: 2 באוקטובר 2016
תאריך ביטול התואר: 4 ביוני 2018 (אוחדה עם אליפות העולם של אימפקט)
סטטיסטיקות
האלוף הראשון: ארון רקס
האלוף האחרון: אוסטין אריס
הכי הרבה זכיות: מוס (2 זכיות)
האלוף לזמן הארוך ביותר: מוס (174 ימים)
האלוף לזמן הקצר ביותר: ג'וש מת'יוס (יום)
האלוף המבוגר ביותר: אוסטין אריס (39 שנים, 274 ימים)
האלוף הצעיר ביותר: דרו גאלוויי (31 שנים, 215 ימים)
האלוף הכבד ביותר: מוס (136 ק"ג)
האלוף הקל ביותר: ג'וש מת'יוס (65 ק"ג)
אליפות הגרנד של אימפקט (באנגלית: Impact Grand Championship) הייתה תואר אליפות שהשתייכה לארגון ההיאבקות Impact Wrestling בין השנים 2016 ל-2018 עד איחודה עם אליפות העולם של אימפקט.
היסטוריה

האליפות נחשפה ב-13 באוגוסט 2016 בהקלטות התוכנית Impact Wrestling לאחר שנשיא TNA באותה התקופה, בילי קורגן, הכריז שאליפות מלך ההר תושבת ובמקומה תוצג אליפות חדשה. קורגן הוסיף והודיע על קיום טורניר הדחות בן שמונה משתתפים שיכלול חוקים חדשים שיהיו ייחודיים לאליפות זו. החוקים החדשים דומים באופן התנהלות קרבות היאבקות המקצועית באירופה, שם הם כוללים שלושה סיבובים בני שלוש דקות, עם צוות שופטים שקובע את התוצאה לפי נקודות, במידה שאין מנצח כתוצאה מהצמדה או הכנעה בתום הזמן החוקי. קרב הגמר התקיים באירוע באונד פור גלורי, שנערך ב-2 באוקטובר, ובו ארון רקס ניצח את אדי אדוארדס כתוצאה מהחלטת שופטים ברוב דעות כדי להפוך לאלוף הראשון (אדוארדס היה המחליף של דרו גאלוויי, שהיה פצוע ולא היה כשיר לקחת חלק בגמר).
ב-25 בינואר 2018 בפרק הספיישל ג'נסיס של התוכנית !Impact, מאט סיידל ניצח את אית'ן קרטר III בקרב "ללא סיבובים וללא שופטים". קרבות הגנה על התואר החל ממקרה זה התקיימו גם הם על פי כללי קרב בסיסיים, כאשר לא היה שימוש יותר בסיבובים, שיטת ניקוד ושופטים.
ב-4 ביוני 2018 במהלך מסיבת העיתונאים לאירוע סלאמיברסרי XVI, אוסטין אריס הודיע על איחוד האליפות עם אליפות העולם של אימפקט.
היסטוריה > החוקים המקוריים

קרבות מכילים שלושה סיבובים בני שלוש דקות (קרבות באירועי ספיישל הם באורך חמש דקות).
שיטת עשר נקודות חובה.
קטגוריות שיפוט: פיזיות, אגרסיביות ושליטה בקרב.
הכרעה יכולה להיקבע על ידי הצמדה או הכנעה.
במקרה שאין מנצח בתום הקרב, המנצח נקבע על ידי החלטת השופטים.
היסטוריה > הטורניר להכתרת האלוף הראשון

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
|  | רבע גמר | רבע גמר |  |  | חצי גמר | חצי גמר |  |  | גמר | גמר |
:  
|  |  |  |   |   |  |  |   |   |  |  |
|  |  |  |   |   |  |  |   |   |  |  |
|  |  ברקסטון סאטר |  הכנעה |   |   |  |  |   |   |  |  |
|  |  ברקסטון סאטר |  הכנעה |   |   |  |  |   |   |  |  |
|  |  דרו גאלוויי |  06:43 |   |   |  |  |   |   |  |  |
|  |  דרו גאלוויי |  06:43 |   |   |  דרו גאלוויי |  רוב דעות |   |   |  |  |
|  |  |  |   |   |  דרו גאלוויי |  רוב דעות |   |   |  |  |
|  |  |  |   |   |  אדי אדוארדס |  09:00 |   |   |  |  |
|  |  אדי אדוארדס |  הכנעה |   |   |  אדי אדוארדס |  09:00 |   |   |  |  |
|  |  אדי אדוארדס |  הכנעה |   |   |  |  |   |   |  |  |
|  |  מהבאלי שירה |  06:53 |   |   |  |  |   |   |  |  |
|  |  מהבאלי שירה |  06:53 |   |   |  |  |   |   |  אדי אדוארדס |  רוב דעות |
|  |  |  |   |   |  |  |   |   |  אדי אדוארדס |  רוב דעות |
|  |  |  |   |   |  |  |   |   |  ארון רקס |  15:00 |
|  |  ארון רקס |  הצמדה |   |   |  |  |   |   |  ארון רקס |  15:00 |
|  |  ארון רקס |  הצמדה |   |   |  |  |   |   |  |  |
|  |  טרבור לי |  04:55 |   |   |  |  |   |   |  |  |
|  |  טרבור לי |  04:55 |   |   |  ארון רקס |  רוב דעות |   |   |  |  |
|  |  |  |   |   |  ארון רקס |  רוב דעות |   |   |  |  |
|  |  |  |   |   |  איליי דרייק |  08:41 |   |   |  |  |
|  |  ג'סי גודרז |  הצמדה |   |   |  איליי דרייק |  08:41 |   |   |  |  |
|  |  ג'סי גודרז |  הצמדה |   |   |  |  |   |   |  |  |
|  |  איליי דרייק |  08:14 |   |   |  |  |   |   |  |  |
|  |  איליי דרייק |  08:14 |   |   |  |  |   |   |  |  |
↑  אדוארדס החליף את דרו גאלוויי, שלא היה כשיר לגמר.
רשימת האלופים > תקופות כהונה

האלוף הראשון היה ארון רקס, שניצח את אדי אדוארדס בגמר הטורניר ב-2 באוקטובר במסגרת אירוע הדגל של הארגון, באונד פור גלורי 2016. מוס מחזיק בשיא הזכיות הגבוה ביותר עם שתיים, כמו כן, תקופת הכהונה השנייה שלו היא הארוכה ביותר עם 174 ימים, בעוד שהמתאבק בעל תקופת הכהונה הקצרה ביותר הוא ג'וש מת'יוס עם יום אחד בלבד. בסך הכל, היו 8 כהונות, כשמתוכם 7 מתאבקים שונים החזיקו בתואר.
| # | מתאבק | שינוי אליפות> תאריך | שינוי אליפות> אירוע | שינוי אליפות> מיקום | סטטיסטיקת כהונה> מספר כהונה | סטטיסטיקת כהונה> ימים כאלוף | הערות |
| --- | --- | --- | --- | --- | --- | --- | --- |
| 1 | ארון רקס | 2 באוקטובר 2016 | באונד פור גלורי | אורלנדו, פלורידה | 1 | 7 | ניצח את אדי אדוארדס בגמר הטורניר כתוצאה מהחלטת שופטים ברוב דעות והפך לאלוף הראשון. אדוארדס היה המחליף של דרו גאלוויי, שהיה פצוע ולא היה כשיר לקחת חלק בגמר. |
| 2 | מוס | 9 באוקטובר 2016 | Impact Wrestling | אורלנדו, פלורידה | 1 | 90 | עקב עיכוב הקלטות, הפרק שודר ב-1 בדצמבר 2016. |
| 3 | דרו גאלוויי | 7 בינואר 2017 | Impact Wrestling | אורלנדו, פלורידה | 1 | 5 | עקב עיכוב הקלטות, הפרק שודר ב-19 בינואר 2017. |
| 4 | מוס | 12 בינואר 2017 | Impact Wrestling | אורלנדו, פלורידה | 2 | 174 | ניצח כתוצאה מהחלטת שופטים ברוב דעות. עקב עיכוב הקלטות, הפרק שודר ב-2 במרץ 2017. |
| 5 | אית'ן קרטר III‏ | 5 ביולי 2017 | !Impact | אורלנדו, פלורידה | 1 | 128 | ניצח כתוצאה מהחלטת שופטים ברוב דעות. עקב עיכוב הקלטות, הפרק שודר ב-3 באוגוסט 2017. |
| 6 | מאט סיידל | 10 בנובמבר 2018 | !Impact | אוטווה, אונטריו, קנדה | 1 | 64 | עקב עיכוב הקלטות, הפרק שודר ב-25 בינואר 2018. |
| 7 | ג'וש מת'יוס | 13 בינואר 2018 | !Impact | אורלנדו, פלורידה | 1 | 1 | האליפות ניתנה למת'יוס על ידי סיידל במתנה לאחר שהוא התגלה כ"מדריך הרוח" של סיידל. עקב עיכוב הקלטות, הפרק שודר ב-15 במרץ 2018. |
| 8 | אוסטין אריס | 14 בינואר 2018 | !Impact | אורלנדו, פלורידה | 1 | 141 | ניצח את מאט סיידל (שהגן על התואר בשמו של מת'יוס) בקרב המנצח זוכה בהכל, כשאליפות העולם של אימפקט של אריס הונחה גם על כף המאזניים. עקב עיכוב הקלטות, הפרק שודר ב-29 במרץ 2018. |
| — | אוחדה | 4 ביוני 2018 | מסיבת עיתונאים של סלאמיברסרי XVI | טורונטו, אונטריו, קנדה | — | — | אריס איחד את האליפות עם אליפות העולם של אימפקט. |
זכיות משולבות

| דירוג | מתאבק | מספר החזקות בתואר | מספר ימים משולבים בהחזקת התואר |  |
| --- | --- | --- | --- | --- |
| 1 | מוס | 2 | 264 | 264 |
| 2 | אוסטין אריס | 1 | 141 | 141 |
| 3 | אית'ן קרטר III‏ | 1 | 128 | 128 |
| 4 | מאט סיידל | 2 | 64 | 64 |
| 5 | ארון רקס | 1 | 7 | 7 |
| 6 | דרו גאלוויי | 1 | 5 | 5 |
| 7 | ג'וש מת'יוס | 1 | 1 | 1 |
הערות שוליים

↑  ספוילר: ארגון ה-TNA מפריש את אחת מחגורות האליפות ומציג במקומה אליפות חדשה במהלך הקלטות התוכנית Impact Wrestling מאורלנדו
↑  מסיבת העיתונאים לסלאמיברסרי XVI: הקרב המרכזי, איחוד אליפויות, כוכב NJPW חוזר
אילן אשכולי

| --- | --- |
אין תמונה חופשית
 לידה:  24 באוקטובר 1975 (בן 48) כפר סבא, ישראל 
 מדינה:  ישראל 
 
מעיין (אילן) אשכולי (נולד ב-24 באוקטובר 1975) הוא סופר ותסריטאי ישראלי.
סרט הגמר שלו בבית הספר לקולנוע ולטלוויזיה "מעלה" בירושלים - "חוק הדתיים השלובים" זכה במקום הראשון לסרטי סטודנטים בפסטיבל חיפה בשנת 2004. אחד מששת התסריטאים של העונה הראשונה והשנייה של הסדרה "סרוגים" המוצגת בערוצי הלוויין של YES, עמם זכה בפרס האקדמיה לטלוויזיה לתסריטאי לשנת 2009. 
כתב מספר פרקים לתוכנית הטלוויזיה "רחוב סומסום" ב"ערוץ הופ!" ב-2009. ואת כל פרקי סדרת האנימציה דידי הדרקונית בערוץ הופ!.
כיום כותב רומאנים המבוססים על שיטות "תורת האילוצים".
בעבר עבד כעוזר במאי של התוכנית "בחדר של חני", בטלוויזיה החינוכית וקודם לכן כתחקירן בחידון התנ"ך ובתוכנית "פרשת דרכים" בערוץ השני. כמו כן היה שדרן בקול ישראל. בנוסף ערך את הסרטים "חוק הדתיים השלובים", "לשיר בין הדמעות" ו"בית 103".
חבר פעיל ב"אגודה הישראלית למדע בדיוני ולפנטסיה"
מספוריו

תאומים
הם באים מכל העולם לנשק את ידו
אליאדוס

| --- | --- |

 סוגה:  טלנובלה
 יוצרים:  כריס מורנה
 כותבים:  לאונרדו קלדרון
 בימוי:  קארלוס לונה דיאגו סאנצ'ז אסטלה קריסטיאן
 שחקנים:  חואן פדרו לנסאני  ולנטינה סנרה   פאבלו מרטינס   בוי אולמי  אנה סלטנו  נעמי פרנקל  אאוחניה גוארטי  מיכאל נוהר    פאולה רקה   אלחנדרו בוטו  מרסדס פונס   פדריקו לאמה   אלכסיה ברגמין   אגוסטין ברנסקוני   קרולינה דומנש   מקסימו אספינדולה   ניקולס פרנסלה   ג'ני מרטינז   לולה מורן   חואקין אוצ'ואה   מריאל פרקוסי   אליסאו רנטריה   אוריאנה סבטיני   חוליאן סרנו   מנואלה ויאלה
 ארץ מקור:  ארגנטינה
 שפות:  ספרדית
 מספר עונות:  2
 מספר פרקים:  40
 הפקה
 מפיק:  מרטין פנאסינו
 מפיקים בפועל:  לאורה פרנאנדז
 חברת הפקה:  Cris Morena Group
 אתר צילומים:  בואנוס איירס, ארגנטינה
 אורך פרק:  45-50 דקות
 שידור
 רשת שידור:  טלפה
 רשת שידור בישראל:  כל הפרקים נתנים לצפייה באתר וואלה VOD
 פורמט (תמונה):  1080i (HDTV)
 תקופת שידור מקורית:  26 ביוני 2013 - 3 באוגוסט 2014 – 3 באוגוסט 2014 
 קישורים חיצוניים
 http://aliados.telefe.com/aliados/
 דף התוכנית ב-IMDb
אליאדוס (בספרדית: Aliados, הפירוש בעברית: בעלי ברית) היא תוכנית טלוויזיה ארגנטינאית שנוצרה על ידי כריס מורנה. בארגנטינה הסדרה שודרה בערוץ "טלפה" ובשאר אמריקה הלטינית בערוץ פוקס. התוכנית מיועדת לנוער ולקהל הצעיר. הפרימיירה, שהייתה מתוכננת ל-10 ביוני 2013, נדחתה ל-26 ביוני 2013.
התוכנית הזו מסמלת את החזרה של המפיקה כריס מורנה לעולם הטלוויזיה, לאחר כשנתיים שבהם עשתה הפסקה וסגרה את חברת ההפקה שלה עם סיומה המוקדם של הטלנובלה כמעט מלאכים. מורנה סגרה את חברת ההפקות שלה בעקבות מותה של ביתה רומינה יאן. הסדרה "אליאדוס" שודרה ב-18 מדינות.
העונה הראשונה כללה 23 פרקים והעונה השנייה כללה 17 פרקים.
הסדרה עוסקת בבעיות חברתיות רבות כמו הפקרות מינית, הריונות לא רצויים, ביריונות, אנורקסיה ובולימיה, העבדת ילדים, עבריינות נוער, אלכוהוליזם, אלימות במשפחה ועוד בעיות רבות אחרות.
עלילה > עונה ראשונה

מהמקור שלו, המין האנושי הולך על הכוכב כשהוא בונה והורס באותה העוצמה. בעשורים האחרונים היצורים האנושיים התקדמו במדע ובטכנולוגיה במהירות האור. בעקבות ההתקדמויות האלו, האנשים מתרחקים אחד מהשני, עד לנקודה שהם שכחו מי הם ובשביל מה הם כאן.
כתוצאה מהדברים האלו, בסוף 2012 האנושות התחילה ספירה לאחור של 105 ימים שיובילו להרס או ללידה מחדש.
העתיד של כדור הארץ תלוי בידיהם של 6 צעירים: נואה (חואן פדרו לנסאני), אסול (אוריאנה סבטיני), מאיה (מריאל פרקוסי), מנואל (אגוסטין ברנסקוני), פרנקו (חוליאן סרנו) וולנטין (חואקין אוצ'ואה).
לכל אחד מהם יש משהו משותף: הם חזקים בדיוק כמו שהם חלשים, מושכים כמו שהם אבודים, מהפכנים כמו שהם אלימים, מבודדים כמו שהם מחוברים.
אנרגיית היצירה הנקבית (דולורס פונסי) האחראית על משימת הצלת הפרויקט האנושי, נותנת לצעירים הנבחרים עזרה משבעה יצורי אור: יאן (פאבלו מרטינס), ונסיה (ג'ני מרטינז), אינטי (ניקולס פרנסלה), אמבר (לולה מורן), לוס (אוריאנה סבטיני), דבי (קרולינה דומנש) וגופל (מקסימו אדפינדולה).
יצורי האור באים מעולמות שונים ביקום במטרה להפוך להיות בעלי הברית של ששת הצעירים הנבחרים ולעזור להם במשימת "הצלת הפרויקט האנושי".
אחרי 105 הימים שניתנו להם, הם יתמודדו מול אויב חדש, שנמצא קרוב יותר ממה שהם חושבים.